Alfredo Landa

**Alfredo Landa Areta**, nado en Pamplona o 3 de marzo de 1933 e finado en Madrid o 9 de maio de 2013, foi un actor navarro.

## Traxectoria 
Fillo dun capitán da Garda Civil, trasladouse ós doce anos a Donostia onde estudou dereito. Foi precisamente na universidade onde tivo a súa primeira experiencia no teatro, ao representar máis de corenta obras na Fundación do Teatro Español Universitario.

Sen rematar a carreira, decide dedicarse á interpretación e trasládase en 1958 a Madrid. A súa primeira relación co cine prodúcese como actor de dobraxe, aínda que en 1962 debuta profesionalmente en cine como actor da man de José María Forqué, no filme *Atraco a las 3*.

En corenta anos de profesión fixo máis de cento vinte películas. A súa traxectoria pode dividirse en tres etapas fundamentais. Na primeira alterna papeis cómicos con traballos teatrais, e abrangue unha produción de máis de corenta películas, entre as que cabe salientar *El verdugo* de Luis García Berlanga, *Nobleza baturra* de Juan de Orduña ou *Ninette y un señor de Murcia* de Fernando Fernán Gómez.

A segunda etapa comprende trinta e cinco películas do que se deu en chamar landismo. Estas inícianse con *No desearás al vecino del quinto* de Ramón "Tito" Fernández e nelas Alfredo Landa chegou a simbolizar un determinado tipo de español, reprimido, machista, fanfarrón no terreo sexual e reprimido. Estas películas foron dirixidas na súa maior parte por directores como Mariano Ozores, Pedro Lazaga, Ramón Fernández ou Luis M. Delgado.

A terceira etapa iníciase en 1976 con *El puente* de Juan Antonio Bardem, na que colaborará cos principais directores españois: Luis García Berlanga (*La vaquilla*), Mario Camus (*Los santos inocentes*), Basilio Martín Patino (*Los paraísos perdidos*), José Luis Garci (*Las verdes praderas*, *El crack*), José Luis Borau (*Tata mía*), José Luis Cuerda (*El bosque animado*), Antonio Mercero (*La próxima estación*) ou Manuel Gutiérrez Aragón (*El rey del río*)

En televisión, participou en varios *Estudio 1*, ademais de series como *Tiempo y hora* ou *Confidencias* nos anos 60. Logo estaría un tempo afastado da pequena pantalla, e é nos anos 90 cando protagoniza as series *Por fin solos* (adaptación televisiva da longametraxe que xa rodara xunto a María José Alfonso), En plena forma e, a máis destacable, *Lleno, por favor*, dirixida por Vicente Escrivá. A súa última intervención neste medio foi unha colaboración en varios episodios de *Los Serrano*, en 2003.

## Filmografía 
### Cine 
### Televisión 
* *El hombre, ese desconocido* (1963)
* *Escuela de maridos* (1963)
* *Confidencias* (1963)
* *Primera fila* (1964)
* *El tercer rombo* (1966) 
* *Estudio 1* (1965)
* *Tiempo y hora* (1965)
* *Ninette y un señor de Murcia* (1984)
* *Tristeza de amor* (1986)
* *El Quijote de Miguel de Cervantes* (1991)
* *Lleno, por favor* (1993)
* *Por fin solos* (1995) 
* *En plena forma* (1997)
* *Los Serrano* (2003)

## Premios 
* Premios Goya: Premio ó mellor actor principal por *El bosque animado* (1987), de José Luis Cuerda e La marrana (1992) de José Luis Cuerda. Nomeado na mesma categoría por *Canción de cuna* (1994) de José Luis Garci, La luz prodigiosa (2003) de Miguel Hermoso e El río que nos lleva (1989), de Antonio del Real.
* Premio de interpretación masculina no Festival de Cine de Cannes por **Los santos inocentes** en 1984. e douspremios Goya, en 1988 e 1993. En 2003 recibiu unha 
* Homenaxe na *Mostra de Valencia* en 2003.
* Premio ADIRCAE ó mellor actor por La Marrana (1992), de José Luis Cuerda.
* Premio ó mellor actor no Festival de Cannes en 1984 por Los santos inocentes, de Mario Camus (compartido con Paco Rabal).
* Premios do Círculo de Escritores Cinematográficos: gañador do premio ó mellor actor por nomeado por El Crack (1981) e Canción de cuna (1994), ambas de José Luis Garci e nomeado na mesma categoría por La luz prodigiosa (2003), de Miguel Hermoso e Historia de un beso (2002), de José Luis Garci.
* Nomeado ó Premio da Academia do Cine Europeo ó mellor actor por El bosque animado (1987), de José Luis Cuerda.
* Fotogramas de Prata: nomeado a mellor actor de televisión por El Quijote de Miguel de Cervantes (1991) e Lleno, por favor (1993) e a mellor actor de cine por Sinatra (1988), de Francisco Betriú, ¡Biba la banda! (1987), de Ricardo Palacios e Los santos inocentes, de Mario Camus.
* Premio ACE ó mellor actor por Los santos inocentes (1984), de Mario Camus e El rey del río (1995), de Manuel Gutiérrez Aragón.
* Nomeado ó Premio da Unión de actores nas categorías de mellor actor de televisión (Lleno, por favor), e mellor actor de cine (La Marrana)
* Premios TP de ouro: gañador na categoría de mellor actor de televisión por Tristeza de amor (1986), Ninette y un señor de Murcia (1984) e Lleno, por favor (1993).

## Notas 
## Véxase tamén 
### Ligazóns externas 
* IMDb